Новай праграмай адкрыецца Нацыянальны фестываль беларускай песні і паэзіі “Маладзечна-2017”. Як зазначыла першы намеснік міністра, не паспеў завяршыцца леташні фестываль, як маэстра ўжо абмяркоўваў праграму на наступны чэрвень. Ірына Уладзіміраўна пакрэсліла, што ў Міністэрстве культуры не сумняваюцца ў шыкоўнай прэм’еры падрыхтаванага матэрыялу: “Вельмі прыемна, што ў рэпертуар уключаны вядомыя песні, але ў абсалютна новым выглядзе, у новых апрацоўках і аранжыроўках. Рада сустрэцца з салістамі, якіх традыцыйна бачым на сцэне падчас выступлення аркестра. Добра, што ў калектыве з’яўляюцца і новыя выканаўцы — мяркую, імёны гэтых спевакоў хутка стануць вядомымі”.